open-index/open-wikipedia-markdown huggingface dataset:
Milivoje Manić Albanta

**Milivoje Manić — Mile Albanta** (Kostur, kod Pirota, 25. maj 1901 — Ratari, kod Obrenovca, 7. mart 1942) bio je učesnik Narodnooslobodilačke borbe i narodni heroj Jugoslavije.

## Biografija
Rođen je 25. maja 1901. u selu Kosturu, kod Pirota. Posle osnovne škole, koju je završio u rodnom mestu, počeo je da uči najpre ciglarski, a potom i potkivački zanat u Pirotu. Pred kraj Prvog svetskog rata, otišao je u Valjevo, gde se zaposlio i aktivno se uključio u radnički pokret. U Valjevu je ostao do 1922. godine, kada je otišao na odsluženje vojnog roka. Po povratku iz vojske 1924. otišao je u Obrenovac, gde je učestvovao u raznim sindikalnim akcijama. Član Komunističke partije Jugoslavije (KPJ) postao je 1937. godine.

Napad sila Osovine na Kraljevinu Jugoslaviju, aprila 1941. godine, zatekao ga je u vojsci, gde je bio pozvan na vojnu vežbu. Posle kapitulacije Jugoslovenske vojske, uspeo je da izbegne zarobljavanje i vrati se u Obrenovac. Kao član KPJ, aktivno je učestvovao u pripremama za organizovanje ustanka. Posle pokušaja policije da ga uhapsi, sklonio se u selo Draževac, a potom je, po zadatku Partije, prešao na Umku. Kao delegat Mesnog komiteta KPJ za Obrenovac učestvovao je, 2. jula 1941. godine, na partijskoj konferenciji, održanoj na Kosmaju, na kojoj je odlučeno da se formira Kosmajsko-posavski partizanski odred. Milivoje je tada postavljen za zamenika komandira Druge posavske čete.

Već početkom jula počele su prve akcije ovog Odreda, a Milivoje je lično rukovodio napadom i rzoružavanjem žandarmerijske stanice u Stepojevcu. Tada je zarobljeno pet puškomitraljeza, deset pušaka i veća količina municije. Kraj sela Duboko, u blizini Umke, sa svojom četom je sačekao nemačku kolonu od dvadesetak kamiona. U toj borbi poginulo je oko 50 nemaca. Četa je potom učestvovala u rušenju železničke pruge između Obrenovca i Male Moštanice.

Kosmajsko-posavski partizanski odred je, 31. jula 1941. godine, podeljen na dva odreda: Kosamjski i Posavski. Milivoje je tada postao zamenik komandanta bataljona, a potom i zamenik komandanta Posavskog partizanskog odreda. U borbama sa četnicima kod Ljubovije, polovinom novembra, ranjen je u ruku. A u borbama na Kadinjači, za odbranu Užica, 29. novembra 1941. godine, ranjen je u glavu.

Kada je od Trećeg tamnavskog batraljona formiran Posavsko-tamnavski partizanski odred, Milivoje je postavljen za političkog komesara, a Svetozar Popović, za komandanta. Učestvovao je na savetovanju komande Grupe sa štabovima partizanskih odreda i vojno-političkom rukovodiocima na Maljenu. Polovinom februara 1942. godine, stvorena je privremena zajednička komanda od Kosmajskog i Posavsko-tamnavskog partizanskog odreda, jer je u oba odreda bili ukupno oko 250 boraca. U Privremenu komandu uključen je i Milivoje.

U sukobu sa četnicima, 7. marta 1942. u selu Ratari, kod Obrenovca, teže je ranjen, ali se ubio da ne bi živ pao neprijatelju u ruke.

Ukazom predsednika FNR Jugoslavije Josipa Broza Tita 27. novembra 1953. proglašen je za narodnog heroja.

## Reference

## Literatura
*  
*
Dolina Waipiʻo

:*Za naselje na otoku [[Oahu]]u, pogledajte [[Waipiʻo, Havaji]].*

**Dolina Waipiʻo** (eng. *Waipiʻo Valley*) dolina je smještena na havajskom Velikom otoku, u okrugu Hāmākua. Ime doline znači „zakrivljena voda” na havajskom jeziku.

U dolini se nalazio dvor nekih havajskih poglavica (havajski *[[Aliʻi]]*). Prvi vladar koji je tamo imao dvor bio je Kahaimoelea. Mjesto je bilo poznato po stablima *Eugenije reinwardtiane*, koja su zvana *Nioi wela o Paʻakalana*. Ta su se stabla nalazila pokraj dvora poglavicâ, ali je poglavica Kahekili II. dao spaliti četiri „sveta stabla” u 18. stoljeću.

Dolina je danas poznata po farmama *[[taro]]a* i prekrasnim vodopadima. Posljednja scena iz filma *[[Waterworld]]* (1995.) snimljena je u dolini.

## Izvori

## Vanjske veze
Sedmougaoni broj

**Sedmougaoni  broj** je figuralni broj koji predstavlja sedmougao . sedmougaoni i n-ti broj dat je formulom

\frac{5n^2 -3n}{2}

Prvih nekoliko sedmougaonih  brojeva: 1, 7, 18, 34, 55, 81, 112, 148, 189, 235, 286, 342, 403, 469, 540, 616, 697, 783, 874, 970, 1071, 1177, 1288, 1404, 1525, 1651, 1782,

*Generalizovani sedmougaoni broj* se dobija formulom T_n + T_{\lfloor \frac{n}{2} \rfloor}  gde je *T<sub>n</sub>* n-ti trouglasti  broj. Prvih nekoliko generalizovanih sedmougaonih brojeva:

1, 4, 7, 13, 18, 27, 34, 46, 55, 70, 81, 99, 112, Svaki drugi generalizovan sedmougaoni  broj je običan sedmougaoni  broj.

Sedmougaoni brojevi imaju nekoliko značajnih formula:

\begin{alignat}{2}  & H_{m+n}=H_m+H_n+5mn\\ &

H_{m-n}=H_m+H_n-5mn+3n\\ &

H_m-H_n=\frac{(5(m+n)-3)(m-n)}{2}\\ &

40H_n+9=(10n-3)^2 \ \\ \end{alignat}

Formula za zbir recipročnih vrijednosti sedmougaonih brojeva data je kao:

\begin{align}\sum_{n=1}^\infty \frac{2}{n(5n-3)} 
&= \frac{1}{15}{\pi}{\sqrt{25-10\sqrt{5}}}+\frac{2}{3}\ln(5)+\frac{3}\ln\left(\frac{1}{2}\sqrt{10-2\sqrt{5}}\right)+\frac{3}\ln\left(\frac{1}{2}\sqrt{10+2\sqrt{5}}\right)\\
&=\frac13\left(\frac{\pi}{\sqrt[4]{5\,\phi^6}}+\frac52\ln(5) -\sqrt5 \ln(\phi)\right)\\
&=1.3227792531223888567\dots
\end{align}    

    sa zlatnim rezom  \phi ={\tfrac {1+{\sqrt {5}}}{2}}



## Reference
Milica Pavlović (razvrstavanje)

**Milica Pavlović** može značiti:
* Milica Pavlović Dara, narodna heroina Jugoslavije
* Milica Pavlović (pevačica)
Vladeta Piperski

**Vladeta Piperski**, poznat kao **Vlada Piperski**, je bio srpski vajar i partizan.

Tokom ustanka u Srbiji, 5. septembar 1941. godine u oslobođenom Krupnju je formirana partizanska komanda mesta. Komandant je bio Vlada Piperski. Ostao je sa valjevskim partizanima do kraja, i zarobljen je u martu 1942. godine. Iste godine je streljan u Šapcu.

## Reference

## Literatura
* 

## Vidi još

* Ustanak u Srbiji 1941.
* Valjevski partizanski odred
* Suvoborski partizanski odred
Buković

**Buković** može biti:

* Buković (Benkovac), naselje grada Benkovca, Hrvatska
* Buković (Skoplje), naselje u opštini Saraj, grad Skoplje, Severna Makedonija
* , planina u Severnoj Makedoniji
* , reka u Severnoj Makedoniji
Slovinski jezik (razvrstavanje)

**Slovinski jezik** može značiti:
* , izumrli zapadnoslavenski jezik Slovinaca.
* Slovinski jezik, jedan od arhaičnih naziva za jezik koji se danas naziva *[[Kajkavsko narječje|kajkavskim]]*.
* Slovinski jezik, u najširem smislu, jedan od arhaičnih naziva za jezik Slavena.

## Povezano
* Slovinci (razvrstavanje)
Okružni sud (Požarevac)

**Zgrada Okružnog suda u Požarevcu**, ili Požarevačka palata pravde, danas zgrada Višeg suda, nalazi se na raskrsnici ulica Jovana Šerbanovića i Moše Pijade, Požarevac, Srbija. Objekat je podignut od 1974 do 1976. u duhu moderne arhitekture i smatra se za jedan od najznačajnijih brutalističkih objekata izgrađenih izvan Beograda. Opravdano je zapažena na Salonu arhitekture u Beogradu i u stručnoj literaturi nakon izgradnje. Autor projekta je Ljupko Ćurčić iz tadašnjeg beogradskog projektnog ateljea "Modul" 

U kompozicionom smislu, zgrada se zasniva na interakciji nekoliko kubnih volumena, povezanih bez horizontalne komunikacije u njihovoj osnovi, zbog čega je stvoren utisak da je primarni oblik dezintegrisan. Ovakva forma je posljedica, čak i u vizuelnom smislu, razlike između funkcija u objektu, jer je zapravo izgrađeno nekoliko građevinskih cjelina – zgrada Okružnog suda, zgrada Okružnog javnog tužilaštva i zgrada Privrednog suda.
 
Pod uticajem arhitekata moderne arhitekture u Japanu (Kisho Kurokawa, Kiyonori Kikutake i Fumihiko Makija) i Francuskoj, Ćurčić je na fasadama naglasio ritam betonskih pilastara, posebno na mjestima gdje su raspoređene dvorane, stvarajući utisak naglašene plastičnosti fasade. Primarni motiv koji definiše arhitektonsku prirodu zgrade je modularni prefabrikovani betonski okvir sa zaobljenim ivicama koji naglašava strukturu i ritam prozora. Ono što se može istaknuti kao posebno definirajuće jeste naglasak na primarnoj strukturi zgrade, koja je uticala na prepoznatljiv oblik i logičan koncept baze, dok je upotreba sirovog betona, prema autoru, iako sam naglašava da preferira ciglu, bila posljedica nužde u okolnostima koje su zahtijevale brzu gradnju sa ograničenim materijalnim resursima.

## Izvori
Sportski klub Kigwancha

**Sportski klub Kigwancha** (korejski: 기관차체육단; doslovno: "Sportski klub Lokomotiva") je sjevernokorejski višesportski klub koji pripada Korejskim državnim željeznicama i ima sjedište u Sinŭiju, grad u pokrajini P’yŏngan-pukto, blizu kineske granice. 

Klub je najpoznatiji po svojim muškim i ženskim fudbalskim momčadima. Muška momčad Kigwanche trenutačno igra u Premier fubalskoj ligi DNR Koreje, te je osvojila nekoliko prvenstava krajem 1990-ih. Klub je završio na trećem mjestu u sezoni 2006. Jednom je sudjelovao u kontinentalnom natjecanju, zauzevši drugo mjesto u svojoj skupini u grupnoj fazi AFC Cupa 2017.

## Historija
Klub je osnovan 11. januara 1956. uz sudjelovanje predjsednika Kim Il-sunga, kao multisportski klub i s ciljem "zastupanja željezničkih radnika".

Klub je sudjelovao na AFC Cupu 2017., zauzevši drugo mjesto u skupini u kojoj je igrao protiv mongolskog Erchima i sunarodnjaka iz 4.25.

Odlikovan je Ordenom Kim Il-sunga i Ordenom državne zastave (prvi razred), jer se smatra klubom koji proizvodi veliki broj izvanrednih sportaša i sportskih asova.

## Poznati igrači
* Li Chan-myung
* Pak Chol-ryong
* Pak Kwang-ryong

## Treneri
* Ku Jong-nam (prije 2014.)
* Han Won-chol (od 2014.)

## Uspjesi
Klub se afirmirao ponajviše u drugoj polovici devedesetih godina, osvojivši pet naslova zaredom.

***[[Fudbalska ili nogometna liga najviše klase (Sjeverna Koreja)|Prvenstvo Sjeverne Koreje]]: 6**
:: 1996., 1997., 1998., 1999., 2000., 2016., 

## Drugi sportovi
Klub ima i košarkaške te odbojkaške momčadi. Sportaši koji predstavljaju klub također se bave tenisom.

## Povezano
* Fudbalska reprezentacija Sjeverne Koreje
Álvaro Recoba

**Álvaro Alexánder Recoba Rivero** (; Montevideo, 17. ožujka 1976.), bivši urugvajski nogometaš i reprezentativac. Nadimka "El Chino", Recoba je za vrijeme karijere igrao kao ofenzivni vezni ili kao napadač. Nakon umirovljenja bavi se trenerskim poslom. 

Profesionalnu karijeru započeo je 1994. godine u urugvajskom klubu Danubio, a umirovio se 2015. godine kao igrač Nacionala. Igrao je i u Europi, a vrhunac karijere imao je od 1997. do 2008. godine, kada je igrao za Inter Milan, s kojim je dva puta bio prvak Italije te je osvojio Kup UEFA. 

Za reprezentaciju Urugvaja igrao je od 1995. do 2007. godine te je nastupio na nekoliko međunarodnih natjecanja, uključujući i FIFA Svjetsko prvenstvo 2002. godine. 

## Vanjske veze

* International statistics at rsssf
* Profile at Tenfield 
* FootballDatabase provides Álvaro Recoba's profile and stats
*
Edward Peter Mathers

**Edward Peter Mathers**,  (Edinburgh, 19. kolovoza  1850. – London, 13. listopada 1924.) bio je britanski pisac, urednik i vlasnik novina. Najpoznatiji je po svom novinarskom angažmanu kojim je izvještavao britansku javnost o gospodarskim izgledima Južne Afrike i promicao britanski imperijalizam.

Rodio se u Edinburghu 1850. godine, kao sin tiskara i izdavača. U rodnom je gradu pohađao Kraljevsku srednju školu i Edinburški institut za jezike i matematiku, a onda krenuo očevim stopama. U Engleskoj je radio kao novinar do 1878. godine. Tada je napustio zemlju i emigrirao u Južnu Afriku, tadašnju britansku koloniju. Ondje se također bavio novinarstvom, a svoj je veći iskorak u karijeri napravio osnivanjem novina *Natal Advertiser*, čiji je bio i urednik. Novine *Natal Advertiser* izlazile su sve do 1937. godine, a pisale su o rudarenju zlata, koje su ekstenzivno promicale kao izvor sigurnog bogaćenja. Mathers je tada radio i za brojne druge novine te se etablirao kao veliki zagovaratelj iskorištavanja mineralnih bogatstava Južne Afrike i imperijalizma. Putovao je 80-ih godina Transvaalom i prvi pisao o izgledima tamošnjih nalazišta zlata. Također je pisao vodiče i uručke za britanske migrante. Mathers se vratio u Englesku 1888. godine, gdje je pokrenuo tjedne novine *South Africa* (1889. – 1961.) i organizirao južnoafričke večere u Londonu jednom godišnje.

Bio je suprug Mary Auguste Powys, kojom se oženio 1885. godine u Durbanu. S njom je dobio jednog sina, Edwarda Powysa Mathersa, koji će se proslaviti djelom *[[Cain's Jawbone]]*, i tri kćeri.

## Djela

* *A Glimpse of the Gold Fields: Being Notes of a Trip to Moodie's*, 1884.
* *The Goldfields Revisited*, 1887.
* *South Africa, and How to Reach It by the Castle Line*, 1889.
* *Zambesia: England's El Dorado in Africa*, 1891.
* *The Story of 'South Africa' Newspaper and Its Founder*, 1903.
* *Golden South Africa*

## Reference
AFC Liga prvaka Elite

**Liga prvaka AFC** odnosno **AFC Champions League Elite** (skraćeno **ACL Elite**) je godišnje kontinentalno fudbalsko prvenstvo za klupske momčadi, koje organizira Azijska fudbalska konfederacija (AFC), a u kojem sudjeluju klubovi iz najviših liga azijskih zemalja. To je najprestižnije klupsko natjecanje azijskog fudbala, u kojem igraju prvaci državnih liga – a u nekim državama i jedan ili više drugoplasiranih klubova – svojih državnih saveza.

Uvedena je 1967. pod nazivom *Asian Champion Club Tournament*, a 2002. godine preimenovano je u *AFC Champions League* nakon spajanja triju prijašnjih natjecanja – Azijskog kupa pobjednika kupova, Azijskog klupskog prvenstva i Azijskog superkupa – te je pod tim imenom održavano sve do 2024., kada je dobilo sadašnji naziv.

Ukupno 24 kluba sudjeluje u ligaškoj fazi natjecanja, podijeljeni u regije Istok i Zapad (po 12 momčadi). Pobjednik AFC Champions League Elite kvalificira se za FIFA-ine Međukontinentalni kup i Svjetsko klupsko prvenstvo, a također stječe pravo nastupa i u sljedećem izdanju ligaške faze AFC Champions League Elite, ako se već nije kvalificirao putem domaćih rezultata.

Najuspješniji klub u historiji prvenstva je Al-Hilal s ukupno četiri osvojena naslova. Trenutačni prvak je Al-Ahli, koji je u finalu 2025. pobijedio Kawasaki Frontale.

## Zlatna knjiga

## Statistike
### Pobjede po klubu

### Naslovi po državama

## Napomene

## Reference

## Povezano
* AFC Champions League Two
* AFC Challenge League
Zgrada Saveznog izvršnog vijeća SIV III

**Zgrada SIV III** (Zgrada Saveznog izvršnog vijeća SIV III) je popularni naziv ubjekta u blizini zgrada Opštine Novi Beograd i Saveznog izvršnog veća II (Palata Srbije) u Novom Beogradu, Srbija (1975-1980). Izgrađena je u periodu 1075-1980 kao treće proširenje tadašnje Palate Federacije. Danas se koristi u dvije svrhe, kao centar Beogradske berze i centar Centralnog registra obaveznog socijalnog osiguranja.

Vizualni aspekti zgrade su postmodernistički, dok se njena organizacijska šema može ocijeniti kao modernistička, u stilu brutalizma. Zbog zahtjeva investicionog programa o smještaju preostale savezne (jugoslavenske) administrativne institucije, ogromna masa zgrade razložena je na dva međusobno povezana bloka: nižeg i višeg, izgrađenih oko dva otvorena unutrašnja dvorišta. Tijelo od dva volumena, na uglovima proširena kružnim tornjevima i nišama, izgrađeno je u grubom betonskom okviru. 

Osnovno oblikovanje je izvršeno podjelom dimenzionalnih formi uvođenjem brojnih dugih horizontalnih ravni parapeta, ekstrakcijom kubnih elemenata pilona karakterističnih za viši dio objekta i vertikalnih pilastera. Prostori između, zatvoreni su staklenim površinama i žutim ciglama za vertikalne komunikacijske tačke. Takva materijalizacija omogućila je isticanje masivnosti nosivih elemenata, stubova, potpornih elemenata i greda, dok je okruživanje osnovne konstrukcije narandžasto reflektirajućim staklenim površinama dalo osjećaj odbijanja toj pretpostavljeno nepokretnoj strukturi. Težeći da humanizuje monumentalne dimenzije zgrade, autor je perforirao prizemlje na nekoliko mjesta i uveo dva velika atrija u središte baze zgrade.
## Literatura
* Blagojević, Lj: Problemi i pitanja zaštite arhitekture modernog pokreta u Beogradu; Doprinos novoj politici zaštite: Osnovna pitanja zaštite arhitekture modernog pokreta u Beogradu, Bilten Srpskog društva za zaštitu prirode 27 (Beograd): 35–41. 2003.

## Vanjske veze
* 

## Izvori
Dimitrije Pitović

**dr Dimitrije Pitović** je bio srpski lekar i partizan u drugom svetskom ratu.

## Biografija

Dimitrije Pitović je rođen 1909. u Solunu. Pitović je iz Gornje Toplice (kolubarski srez). 

Od avgusta 1941. godine bio je upravnik bolnice Valjevskog partizanskog odreda. 

15. februara 1942. uveče, legalizovani četnici su izvršili noćni napad na Valjevski NOP odred na Divčibarima. Posle kraće borbe poginuo je jedini lekar odreda dr Dimitrije Pitović. Prema drugom izvoru, prilikom napada četnika na bolnicu u Divčibarama, teško ranjen dr Pitović izvršio je samoubistvo.

## Nasleđe

Po njemu je u Srbiji nazvano više zdravstvenih ustanova, uključujući Dom zdravlja dr Dimitrije Pitović u Kosjeriću i Zdravstveni Centar Dr Dimitrije Pitović u Gornjoj Toplici.

## Literatura
* 

## Izvori

## Vidi još
* Ustanak u Srbiji 1941.
* Valjevski partizanski odred
Slavko Čolić

**Slavko Čolić Španac** (Jarkovac, 20. oktobar 1918 — Beograd, 21. jun 1993) je bio učesnik Španskog građanskog rata i borac Kosmajskog partizanskog odreda.

## Biografija
Studirao tehniku. Član Saveza komunističke omladine Jugoslavije postao 1936. godine dok je bio na studijama u Pragu. U Španiju došao iz Čehoslovačke 12. jula 1937, i raspoređen je u protivtenkovsku bateriju 13. brigade. Kasnije prekomandovan u 129. brigadu. Na frontu proveo dvanaest meseci. Član KP Španije postao 18. februara 1938. godine. Nakon evakuacije Španske republikanske armije 1939. u Francusku interniran u logor San Siprien, a potom u Girs.

Tokom drugog svetskog rata, bio je borac Kosmajskog partizanskog odreda.

Umro 21. juna 1993. u Beogradu.

## Reference
Đorđe Jovanović Jarac

**Đorđe Jovanović Jarac** (Beograd, 27. oktobar 1909 — Slatine, 23. jul 1943) bio je književnik, književni kritičar, i partizanski borac u drugom svetskom ratu.

Jedan je od predstavnika srpskog nadrealizma u periodu 1929—1932. godine.

## Biografija
Rođen je 1909. godine u oficirskoj porodici, školovao se u Beogradu, gde je 1933. diplomirao na Filozofskom fakultetu. Vremenom se opredeljuje za KPJ zbog čega je proveo tri godine u zatvoru u Sremskoj Mitrovici od 1933-1936.

### Drugi svetski rat

Đorđe Jovanović, tokom Drugog svetskog rata je postao politički komesar Kosmajskog odreda. Junački je poginuo na Kosmaju, jula 1943. godine, u sukobu sa žandarmima okupirane Srbije.

## Dela
* *Plati pa nosi*, roman, Prosveta, 1948.
* *Studije i kritike*, zbirka kritika, Prosveta, 1949.
* *Protiv obmana*, zbirka kritika, Prosveta, 1951.
* *Snebapaurebra*, poezija, Nolit, 1979.

## Vidi još
* Nagrada Đorđe Jovanović
* Biblioteka „Đorđe Jovanović”, Stari grad
* OŠ „Đorđe Jovanović” Selevac

## Reference
Ivan Stefanović Srba

**Ivan Stefanović Srba** (Smederevo, 30. maj 1912. — Beograd, 22. avgust 1948) bio je učesnik Narodnooslobodilačke borbe i narodni heroj Jugoslavije.

## Biografija
Rođen je 30. maja 1912. godine u Smederevu. Odmah po završetku školovanja počeo je da radi kao radnik u železničkoj radionici u Smederevu. Kao mladi radnik priključio se revolucionarnom radničkom pokretu i postao član Ujedinjenih radničkih sindikata (URS). Vrlo brzo se istakao kao borac za radnička prava i postao jedan od najaktivnijih članova URS-a u Smederevu. Godine 1940. postao je član Komunističke partije Jugoslavije (KPJ).

### Drugi svetski rat

Odmah posle okupacije Jugoslavije, 1941. godine Srba je otpočeo rad na prikupljanju oružja i vršio agitaciju za Narodnooslobodilački pokret (NOP). Potom je radio na stvaranju ilegalnih grupa i udarnih desetina. Jula 1941. godine bio je jedan od prvih boraca gročansko-smederevske čete Kosmajsko-posavskog partizanskog odreda. U odredu je najpre bio borac, a potom je istakavši se kao dobar borac bio postavljen najpre za vodnika, a potom i komandira čete.

Pored angažmana u četi i odredu, Srba je kao poznati sindikalni aktivista politički delovao u selima Podunavskog sreza i radio na organizovanju i jačanju partijskih i skojevskih organizacija. Maja 1943. godine, posle reorganizacije Kosmajskog partizanskog odreda Srba je bio postavljen za njegovog komandanta. Od tada pa do kraja rata nalazio se u Štabu odreda, a potom je ponovo nekoliko puta bio komandant odreda. Ovo je bio veoma težak period za Narodnooslobodilački pokret u Srbiji i odred je često trpeo napade od strane okupatora i njegovih saradnika. Srba je često, iako je bio komandant odreda, lično predvodio svoje borce. U jednoj borbi kod Malog Orašja, bio je teško ranjen dok je predvodio svoje borce.

Početkom 1944. godine je postavljen za komandanta Šumadijske brigade, a sredinom iste godine je prebačen na politički rad u Okružni komitet KPJ za Mladenovac.

### Posleratni period

Na dužnosti u Okružnom komitetu KPJ za Mladenovac je ostao i posle oslobođenja zemlje.

Iscrpljen ratnim naporima, 1946. godine se teško razboleo. Umro je 22. avgusta 1948. godine u Beogradu.

## Nasleđe

Nosilac je Partizanske spomenice 1941. i drugih jugoslovenskih odlikovanja. Ukazom predsednika Federativne Narodne Republike Jugoslavije Josipa Broza Tita, 8. oktobra 1953. godine, proglašen je za narodnog heroja.

Osnovna škola u Osipaonici nosi njegovo ime.

## Literatura
*
Mileta Vitorović

**Mileta Vitorović** (Šepšin, 11. oktobar 1920 — Novi Sad, 30. jul 1991) bio je srpski i jugoslovenski slikar, grafički umetnik i učesnik narodnooslobodilačke borbe.

## Biografija

Završio je Umetničku školu u Beogradu 1939. godine, nakon čega je upisao studij umetnosti.

### Drugi svetski rat

Mileta Vitorović Slikar, student iz Šepšina, bio je član Sreskog povereništva KPJ Mladenovac i jednog od organizotora ustanka u tom kraju. Tokom boravka u partizanima, nacrtao je seriju crteža boraca Kosmajskog partizanskog odreda iz vremena 1941. godine, koji predstavljaju neocenjivu vrednost ne samo kao umetničko ostvarenje nego i kao dokumentarno svedočanstvo.

### Period SFRJ

Nakon rata, nastavio je prekinute studije. Diplomirao je na Akademiji likovnih umetnosti 1952. Na državnoj umetničkoj akademiji u Oslu se usavršavao se za rad u grafici, kao stipendista norveške vlade.

Bio je član ULUS-a od 1958, kao i SULUV-a i Grafičkog kolektiva.

Održao je samostalne izložbe u gradovima: Rudnik (1941), Sombor (1958, 1964, 1965, 1967, 1971, 1975), Oslo i Trondhajm (1965), Zrenjanin (1965), Beograd (1966, 1970, 1974), Mladenovac (1967, 1970), Novi Sad (1968, 1971, 1973, 1974, 1975), Niš (1969), Topola (1971), Kula (1975).

Učestvovao je na preko 80 grupnih izložbi u zemlji i inostranstvu.

Proputovao je Mongoliju; tokom putovanja je napravio niz likovnih radova koji su objavljeni u publikaciji Galerije likovne umetnosti u Novom Sadu 1974.

Duže vreme je živeo i radio u Somboru a potom u Novom Sadu.

## Odlikovanja

* Partizanska spomenica 1941.
* Orden zasluga za narod sa srebrnom zvezdom
* Orden zasluga za narod sa srebrnim zracima
* Orden bratstva i jednstva sa srebrnim vencem
* Orden za hrabrost

## Bibliografija

* Mileta Vitorović: *Slike, grafike, crteži ; 1941-1976 *; Sombor (Salon likovne jeseni). .jul-oktobar 1976.
* Mileta Vitorović: *Izložba crteža sa puta po Mongoliji*, 1974.
* *Mileta Vitorović: Ratni crteži*, 1982.

## Literatura
* 

## Reference

## Spoljašnje veze
* Mileta Vitorović otvaranje izložbe (Muzej u Mladenovcu - Muzej grada Beograda), 2020
Milivoje Stojković

**Milivoje Mića Stojković**, poznat i kao **Mića Dronja** (Umčari, kod Grocke, 1919 — Jajinci, kod Beograda, februar 1943) bio je student medicine, učesnik Narodnooslobodilačke borbe i narodni heroj Jugoslavije.

## Biografija

Rođen je 1919. godine u varoši Umčarimi, kod Grocke. Posle završetka osnovne škole i gimnazije, studirao je na Medicinskom fakultetu u Beogradu. Tokom studentskih dana došao je u dodir sa srtudentskim revolucionarni pokretom i postao njegov pristalica. Iako nije bio član SKOJ-a i KPJ učestvovao je u skoro svim akcijama, demonstracijama i drugim manifestacijama studenata Beogradskog univerziteta.

### Drugi svetski rat

Aprilski rat i okupacija Kraljevine Jugoslavije, zatekli su ga u rodnom mestu. Odmah po okupaciji, povezao se sa članovima KPJ i učestvovao u organizovanju ustanka. Bio je jedan od organizatora Prve gročansko-smederevske partizanske čete. U četi je najpre bio borac, a potom komandir voda. Ova četa je kasnije uključena u sastav Kosmajskog partizanskog odreda. Zbog aktivnosti koje je ispoljio tokom organizovanja ustanka, kao i hrabrosti u prvim borbama, tokom leta 1941. godine, primljen je u članstvo Komunističke partije Jugoslavije.

Ubrzo po prijemu u Partiju, povučen je iz Odreda i poslat na politički rad na teritroju gročanskog sreza, gde je ukuljčen u članstvo Sreskog komiteta KPJ. Početkom 1942. prebačen je na teren Mladenovca, gde je bio član Okružnog komiteta KPJ za Mladenovac. Oktobra 1942. godine, bio je izdat okupatoru. Nemci su tada opkolili kuću u kojoj se nalazio. Pošto je odbio da se preda, stupio je u neravnopravnu borbu, u kojoj je bio teško ranjen, a potom zarobljen.

Po zarobljavanju je bio poslat u Banjički logor. U logoru je bio mučen i od njega je bilo traženo da izda ostale članove Komunističke partije, pripadnike i pomagače Narodnooslobodilačkog pokreta i druge ljude koji su pomagali partizane na teritoriji Mladenovca. Pred islednicima Mića se hrabro držao i nije progovarao ni reči. Streljan je februara 1943. godine na stratištu u Jajincima.
 
## Nasleđe

Za narodnog heroja proglašen je 8. oktobra 1953. godine.

Osnovna škola u Umčarima nosi njegovo ime.

## Literatura
* 
*
Ivan Zafred

**Ivan Zafred „Mića Slovenac“** (Stara Sušica, kod Postojne, 19. decembar 1908 — Sopot, kod Beograda, 3. jun 1943), učesnik Narodnooslobodilačke borbe i narodni heroj Jugoslavije.

## Biografija
Rođen je 1908. godine u Staroj Sušici kod Postojne. Do početka Drugog svetskog rata 1941, radio je kao metalski radnik.

Do 1923. godine živeo je u Julijskoj krajini, kada je zbog fašističkih pritisaka i zastrašivanja Slovenaca, emigrirao u Kraljevinu SHS. Članom Komunističke partije Jugoslavije postao je 1938. godine. Učestvovao je u brojnim akcijama organizacija radničkog pokreta. Tako je 1939. učestvovao u organizovanju štrajka u fabrici antimona kod Ivanjice, a 1940. godine u diverzijama u brodogradilištu na Čukarici.

### Drugi svetski rat

Po početku ustanka u Srbiji 1941, stupio je u Kosmajski partizanski odred. Brzo se istakao u borbama, pa je 1942. godine bio postavljen za komandira Druge čete Kosmajskog NOP odreda.

Učestvovao je u napadu Prvog šumadijskog odreda na Belanovicu kada je upao u žandarmerijsku stanicu i pobio žandare u prizemlju. U borbi na Čumiću, sam se privukao žandarmerijskoj stanici i zapalio ju. U jeku nemačke ofanzive na Šumadiju 1942, nalazio se, kao komandir čete, sa svojim borcima u Darosavi. Nakon nenadanog nemačkog napada, Zafred je sam ubio dva nemačka oficira i zaplenio njihovo oružje. Ovo je podstaklo četu da s uspehom probije neprijateljski obruč.

Srpska državna straža napala je 3. juna 1943. pod Kosmajem, između sela Dučine i Rogača (kod Sopota), Zafredovu četu. On je pokrenuo napad, tako da su borci naneli velike gubitke neprijatelju, ali je sam poginuo tokom borbe.

## Nasleđe

Ukazom predsednika Federativne Narodne Republike Jugoslavije Josipa Broza Tita, 8. oktobra 1953. godine, proglašen je za narodnog heroja.

Njegovo ime danas nosi škola u Dolnjim Košanima, a na njoj se nalazi i spomen-ploča.

## Literatura
*
Aleksandar Vitorović

**Aleksandar Vitorović** (Šepšin, 4. oktobar 1926 — Beograd, 8. februar 2016) bio je srpski književnik i novinar.

Bio je dugogodišnji glavni i odgovorni urednik Informativnog programa Televizije Beograd i član Udruženja novinara Srbije.

## Biografija

Rođen je u oktobru 1926. godine u Šepšinu, kod Mladenovca. 

### Drugi svetski rat

Od početka ustanka u Srbiji 1941. godine, kao učenik je pristupio partizanima postavši borac Kosmajskog partizanskog odreda. Među saborcima je bio poznat kao Aleksandar Vitorović **Ciga**. Tokom rata je bio omladinski rukovodilac u odredu, kao i u srezu i okrugu Mladenovac.

### Posleratni period

Završio je Pravni fakultet Univerziteta u Beogradu 1958. godine. Novinarstvom je počeo da se bavi iste godine kao rukovodilac istočnih redakcija emisija za inostranstvo Radio Beograda.

Bio je dopisnik Radio Beograda iz Varšave 1959. godine. Bio je glavni i odgovorni urednik Informativnog programa Televizije Beograd od 1960. do 1971. godine, zamenik generalnog direktora za programe radija i televizije, kao i direktor Centra za istraživanje programa. 

Od juna 1971. do 1. juna 1973. bio je član predsedništva Glavnog odbora Udruženja novinara Srbije. Na četrnaestoj skupštini Saveza novinara Jugoslavije održanoj 1975. u Kranjskoj Gori, izabran je za člana Saveznog odbora Saveza novinara Jugoslavije. Godine 1978. daje ostavku na sve funkcije, osim na dužnosti člana Saveta Republike, koja je bila počasna.

## Priznanja

Nosilac je Partizanske spomenice 1941.

## Literatura
* 
* 

## Reference

## Spoljašnje veze
* Aleksandar Ciga Vitorović („Mladenovčani”, 18. oktobar 2022)
Vitoka Živanović

**Vitoka Živanović** (Mali Požarevac, 22. jun 1922 – Beograd, 21. februar 1944) je bila kosmajska omladinka i partizanka Kosmajskog odreda u drugom svetskom ratu. 

Opkoljena, da ne bi pala živa neprijatelju u šake, ubila se februara 1944.

## Biografija

Vitoka je rođena u zemljoradničkoj porodici u Malom Požarevcu, završila osnovnu školu i bavila se zemljoradnjom. Pristupila je naprednom radničkom pokretu pre rata i bila jedan od organizatora akcija napredne omladine. Bila je rukovodilac SKOJ-a u svom selu.

### Drugi svetski rat

U prvim danima ustanka, kao veoma omiljena u selu, uspela je da okupi i organizuje veliki broj omladinki i omladinaca. Bila je sekretar aktiva Saveza komunističke omladine Jugoslavije u Malom Požarevcu; iste godine postala je član Komunističke partije Jugoslavije i stupila u Smederevsko-gročansku četu Kosmajskog odreda, odakle je novembra meseca vraćena na teren da radi s omladinom. Uhapšena je decembra 1941. godine i sprovedena u logor na Banjici gde je bila do puštanja 1943. godine.

Odmah po dolasku iz logora vratila se u Kosmajski odred i ubrzo prebačena na teren kao član Sreskog povereništva KPJ Grocka. Ovu dužnost obavljala je u vreme najvećeg neprijateljskog terora. Bila je veoma popularna u narodu i sa uspehom je izvršavala zadatke. 21. februara 1944. godine opkolili su je žandarmi u jednoj kući u Malom Požarevcu. Pružila im je otpor i pokušala da pobegne. Kad su je ranili, izvršila je samoubistvo da ne bi živa pala neprijatelju u ruke.

## Nasleđe

Jedna ulica u njenom rodnom mestu, Malom Požarevcu, nosi njeno ime.

## Literatura
* 
* 

## Reference

## Spoljašnje veze
* Витока Живановић
Vješanje zarobljenih partizana 27. marta 1942.

**Vešanje zarobljenih partizana 27. marta 1942. godine** organizovali su Nemci u okupiranoj Srbiji, na godišnjicu martovskog prevrata 27. marta 1941. godine, kada je srpski narod masovno ustao protiv pakta sa Trećim Rajhom. 

Vešanja su trijumfalno organizovana nakon konačnog sloma ustanika zapadne Srbije, u drugoj polovini marta 1942. godine. Zarobljene partizane su na stratište sprovodili legalizovani četnici. Javna vešanja su 27. marta 1942. godine organizovana u tri grada:
* U Valjevu na trgu javno obešeni Stevan Borota, komandir čete i Josip Majer, politički komesar čete u Posavotamnavskom NOP odredu.
* Na Ubu obešeni javno Dobrosav Simić, komandant 3. Tamnavskog bataljona i Sveta Popović, komandant 4. Tamnavskog bataljona.
* U Obrenovcu na trgu javno obešeni Vlada Aksentijević, komesar bataljona i politički radnik i Budimir Davidović, borac.

## Literatura
* 

## Izvori

## Vidi još
* Posavski partizanski odred
* Valjevski partizanski odred
* Suvoborski partizanski odred
Un prêtre en 1839

***Svećenik 1839.*** (francuski: *Un prêtre en 1839*) je nedovršeni roman Julesa Vernea. Napisan oko 1845.-1848. godine, objavljen je 1992. godine, dugo nakon autorove smrti.

## Referencee

## Dodatna literatura
* Christian Robin. *Postface et Notes*. Le Cherche-Midi Éditeur. 1992. Stranice 213-243.
* Isabelle Crépy. *Un Prêtre en 1839 (1847) et [[Le Château des Carpathes]] (1892), influencés par le roman gothique anglais*. Bulletin de la Société Jules Verne 118. Stranice 41-43. 2e. trimestre 1996.
Skateboard Park Tycoon

***Skateboard Park Tycoon*** je igra simulacije poslovanja iz 2001. koju su razvili Cat Daddy Games za Windows i Airborne Entertainment za mobilne uređaje, a objavio Activision. Igra igračima daje zadatak stvaranja, upravljanja i skejtanja u skejt parku. Nakon izlaska, igra je dobila mješovite kritike, a kritičari su uglavnom hvalili koncept igre i mogućnosti za stvaranje skejt parkova, ali su kritizirali njezinu vizualnu prezentaciju i jednostavnost. Igra je generirala dva nastavka, *Skateboard Park Tycoon: World Tour 2003* i *Skateboard Park Tycoon 2004: Back in the USA*.

## Igranje

Igra sadrži nekoliko načina rada, uključujući 'Tycoon' način rada koji zahtijeva od igrača da upravljaju skate parkovima kako bi generirali novac i održali visoku ocjenu. Igranje Tycoona odvija se u izometrijskoj perspektivi parka odozgo prema dolje, a moguće je kupiti predmete za postavljanje u tom području. Predmeti uključuju rampe, mostove, platforme, cijevi i klupe različitih veličina i težina koje omogućuju posjetiteljima parka klizanje, s lakšim i pristupačnijim predmetima koji privlače i zadovoljavaju potrebe početnika, a teškim predmetima koji to čine za iskusnije skejtere. Igrači također mogu postavljati sadržaje za skejtere, uključujući štandove s hranom i barove, te 'Sponzore' i 'Skate' trgovine, koje osiguravaju prihod. Ekonomsko upravljanje parkom zahtijeva od igrača da održavaju raspoloženje skejtera zadovoljavajući njihove potrebe pružanjem predmeta odgovarajuće težine i sadržaja, uz održavanje pozitivnog novčanog toka. Igrači mogu sami skejtati po parkovima iz perspektive prvog lica.

## Prijem

*Skateboard Park Tycoon* je dobio mješovite kritike nakon izlaska. *Xtreme PC* je pohvalio igru kao "zaraznu i punu opcija", iako je napomenuo da grafička kvaliteta igre "nije bila na razini" igranja. *CD Action* je igru smatrao "prosječnom" igrom koja bi se mogla "svidjeti entuzijastima skateboardinga", ali je smatrao da je mehanika simulacijske igre nedostatna, opisujući je kao "previše jednostavnu" i kritizirajući grafički engine kao "slab" zbog problema s performansama. *Secret Service Magazine* je slično ocijenio igru kao "prosječan proizvod", pohvalivši "zanimljivu" igru i mogućnosti prilagodbe, ali odbacujući grafiku igre kao "neprivlačnu" i smatrajući ju previše sličnom drugim masovno proizvedenim Activision simulacijskim naslovima. Recenzirajući mobilnu verziju igre, Jeff Gerstmann iz *[[GameSpot|GameSpota]]* smatrao je da igra "izgleda dobro" s detaljima skejtera i parka, ali da je previše jednostavna i da joj nedostaje dubine u igranju, napominjući da je "teško izgubiti" igru.

## Naslijeđe
*Skateboard Park Tycoon* dobio je tri nastavka koje je razvio Cat Daddy Games. *Skateboard Park Tycoon: World Tour 2003* objavljen je u augustu 2002. godine, omogućujući igračima stvaranje parkova na mapama s međunarodnom tematikom. Kasniji nastavci uključivali su *Skateboard Park Tycoon 2004: Back in the USA*, i spin-off s temom snowboardinga, *Snowboard Park Tycoon 2004: Season Pass*, koji je razvio Airborne Entertainment 2004. godine.

## Reference
Plant Tycoon

***Plant Tycoon*** je igra simulacije života o uzgoju i biljkama, koju je objavio nezavisni programer Last Day of Work.

## Radnja
Igrači preuzimaju ulogu vlasnika rasadnika biljaka, koji mora uzgajati i brinuti se o više od 500 različitih vrsta egzotičnih biljaka, sve vrijeme pokušavajući održati biljnu trgovinu ekonomski održivom dovoljno dugo da postignu krajnji cilj: uzgoj šest Magičnih biljaka.

Usput mogu uhvatiti insekte koji se zatim dodaju u svojevrsnu sobu s "trofejima", čiji duplikati mogu igraču donijeti značajnu količinu novca.

## Reference

## Vanjske poveznice
* 
* http://www.gamezebo.com/2007/09/10/plant-tycoon-review/
* http://www.insidemacgames.com/reviews/view.php?ID=887 
* http://www.gamershell.com/pc/plant_tycoon/review.html
Babīte (jezero)

**Babītes** (latvijski: *Babītes ezers*) je primorsko jezero lagunskog tipa na centaru Latvije.

Jezero leži zapadno od grada Rige, od Baltičkog mora ga dijeli pješčana sprud.

## Karakteristike

Babītes je sedmo po veličini jezero u Latviji, sa površinom od 25,56 km², dugo je 13,5 km u smjeru sjever-jug i široko do 2,7 km. Maksimalno je duboko 1,7 m, a prosječno 0,9 m. Dno je pokriveno slojem mulja.

Jezero i okolne livade uvršteni su u *[[Prirodni rezervat|Rezervat prirode]] Babītes Ezers*. i zaštićeno područje Natura 2000 zbog zašićenih ptica. Jezero je i popularno mjesto za ribolov i rekreaciju građana Rige. 

## Reference
 

## Vanjske veze

* Zakon o rezervatima prirode
Alūksne

**Alūksne** je grad u Letoniji, smešten u severoistočnom delu države.

## Prirodni uslovi
Grad Alūksne je smešten na istoku Letonije. Od glavnog grada Rige grad je udaljen 202&nbsp;km istočno, a od ruske granice 20&nbsp;km zapadno.

**Reljef**: Alūksne se nalazi u istorijskoj pokrajini Vidzeme. Grad se na približno 217 metara nadmorske visine.

**Klima**: U Alūksneu vlada kontinentalna klima.

**Vode**: Aluksne se nalazi na jezeru Alūksnes.

## Galerija slika

Slika:Alūksnes Mākslas skola (Vecā pils) (2).jpg|Stari zamak
Slika:Aluliina luteri kirik öösel.JPG|Luteranska crkva
Slika:Aluksnes Banisa stacija foto Linda Pastare1.jpg|Željeznički kolodvor
Slika:Banka Alūksnē.jpg|Ulica Pils


## Pobratimski gradovi

Liepāja ima pobratimske ugovore sa slijedećim gradovima:

## Reference

## Vanjske veze

* Zvanična stranica okruga Alūksnea
Julijana Radošević

**Julijana Radošević** (1930-1944) je bila devojčica koju su četnici silovali i zaklali u drugom svetskom ratu.

Julijana Radošević je rođena 1930. godine u Mrševcima kod Skoplja, u Makedoniji. Izbegla je sa roditeljima u Srbiju i nastanili su se u Parcanima kod Sopota. U toku drugog svetskog rata pomagala je Kosmajske partizane.

Leta 1944. godine četnici Avalskog korpusa u Parcanima su uhvatili Julijanu Radošević, odveli je u Posavinu i silovali po nekim selima (kao Velikom Borku i Boždarevcu) gde je na kraju i zaklana avgusta 1944. godine.
Fish Tycoon

***Fish Tycoon*** je ležerna igra koju je kreirao i razvio Last Day of Work. *Fish Tycoon*, jedna od najprodavanijih igara za preuzimanje 2004., 2005. i 2006. godine, kasnije je portirana na mobilne telefone, maloprodaju i Nintendo DS.

## Igra
Igrači preuzimaju ulogu vlasnika ribarnice koji mora uzgajati i brinuti se o stotinama različitih vrsta egzotičnih riba, sve vrijeme pokušavajući održati ribarnicu ekonomski održivom dovoljno dugo da bi se postigao krajnji cilj: uzgoj Sedam čarobnih riba Isole. Priča ove igre je da je na misterioznom ostrvu Isola postojala laguna u kojoj su plivale najveličanstvenije ribe. Ove ribe su držale na okupu 7 čarobnih riba, ali jednog dana sve ribe su nestale. Stoga igrač mora križati ribe kako bi ponovo otkrio 7 čarobnih riba, riješio genetsku zagonetku i "vratio ostrvu njegovu prijašnju slavu".

## Nagrade
*Nagrada Parents' Choice 2004.
*Nagrada iParenting Media Award 2006.
*Nagrada Handango Champion 2005.
*Nominovana za nagradu PocketPC Magazina za najbolji softver, nagrada edeedxerStar 2005.

## Reference

## Vanjske poveznice
* Službena stranica za ''Fish Tycoon'' 
* ''Fish Tycoon'' vodič za uzgoj
* ''Fish Tycoon'' na Google Play
Last Day of Work

**Last Day of Work (LDW)** je kompanija za razvoj video igara specijalizirana za ležerne igre. Kompanija je razvila simulacijske igre virtualnog života u stvarnom vremenu, uključujući *[[Fish Tycoon]]*, *[[Plant Tycoon]]*, *[[Virtual Families]]* i seriju *[[Virtual Villagers]]* za razne platforme, uključujući PC, Mac, iPhone/iPod touch, Palm OS i Windows Mobile Pocket PC. Last Day of Work osnovao je izvršni direktor Arthur Humphrey, a sjedište kompanije je u San Franciscu, Kalifornija.

## Igre
* *EZ Blackjack*, *Video Poker Teacher*, *Pocket Paigow* (kasino igre)
* *Little Pocket Pet*
* *Village Sim*
* *[[Plant Tycoon]]*
* *[[Fish Tycoon]]*
* *Fish Tycoon 2*
* *[[Virtual Villagers|Virtual Villagers: A New Home]]*
* *Virtual Villagers 2: The Lost Children*
* *Virtual Villagers 3: The Secret City*
* *Virtual Villagers 4: The Tree of Life*
* *Virtual Villagers 5: New Believers*
* *Virtual Villagers 6: Divine Destiny*
* *Virtual Families*
* *Virtual Families 2: Our Dream House*
* *Virtual Families 3: Our Country Home*
* *Virtual Town*
* *Virtual Villagers Origins 2*

## Reference

## Vanjske poveznice
*
Feeding Frenzy 2

***Feeding Frenzy 2: Shipwreck Showdown*** je arkadna videoigra američkog programera Sprout Games koja se bavi morskim lancem ishrane. To je nastavak igre *[[Feeding Frenzy]]* iz 2004. godine. Novu igru je razvio i objavio PopCap Games 15. marta 2006. godine. Također je uključena u maloprodajnu verziju igre *[[Bejeweled 3]]* za PlayStation 3, zajedno sa *[[Zuma|Zumom]]*.

## Igranje
Kao i u igri *[[Feeding Frenzy]]*, igrači moraju kontrolirati nekoliko brzorastućih morskih predatora koji su u potrazi za misterijom koja vreba u okeanu. Cilj igre je izbjegavati predatore i prepreke, jesti druge manje ribe i stvorenja, te na kraju dostići vrh lanca ishrane. *Feeding Frenzy 2* uključuje 60 novih nivoa koji sadrže pejzaže poput novih podvodnih svjetova, koraljnih grebena, dubokih morskih pećina i potopljenih brodova, uključujući i izazove iznad vode. U priči igrač kontrolira malu ribu leptira po imenu Boris. Igrač tjera Borisa da jede prema vrhu lanca ishrane. Usput, igrač susreće novi plijen i predatore, i prijateljske i neprijateljske, te mora spriječiti vanzemaljsku ribu po imenu "Uljez" da uništi okean.

## Prijem

*Feeding Frenzy 2: Shipwreck Showdown* je dobio "mješovite ili prosječne" recenzije prema agregatoru recenzija Metacritic.

## Reference

## Vanjske poveznice
* Službena stranica za ''Feeding Frenzy 2''
*
Rezervni trg (Cleveland)

**Rezervni trg** (engleski: *Reserve Square*) je trodijelni građevinski kompleks mješovite namjene u centru Clevelanda, Ohio, Sjedinjene Američke Države. Čine ga dvije stambene zgrade od 23 sprata visine 81 m. spojene petospratnim kubusom različite namjene. Nalazi se zapadno od stambene zgrade Bohn Tower.

Kompleks se prvobitno zvao Park Centre i bio je proširenje plana Erieview. Jedan od ciljeva ovog plana bio je stvaranje stambenih zona u centru Clevelanda, ali nikad nije do kraja završen. 

## Arhitektura
Kompleks je projektovala arhitektonska firma Dalton-Dalton-Newport-Little iz Clevelanda, koja je u jednom trenutku bila jedna od najistaknutijih firmi na svijetu, nakon čega ju je 1984. godine preuzela kompanija URS Corp iz San Francisca. Na vanjski dizajn utjecalo je Le Corbusierovo stambeno naselje Unité d'Habitation, zgrada poznata po svom interijeru i minimalnom otisku na tlu. Unité d'Habitation se pokazala izuzetno utjecajnom i često se navodi kao početna inspiracija za brutalistički arhitektonski stil i filozofiju. Rezervni trg se estetski približava brutalizmu načinom na koji koristi elemente lijevanog neobrađenog prirodnog betona - (béton brut), iako je manje profinjen od tog stila.

### Izgradnja
Izgradnja zapadne kule započela je 29. oktobra 1971. godine, a završena je 28. oktobra 1972. godine. Istočna kula i cijeli kompleks Park Centre završeni su 1973. godine po cijeni od 34,5 miliona dolara. Dvije zgrade od 25 spratova su povezane petospratnom maloprodajno-rekreacijskom jezgrom površine 16.000 m², sa 15 restorana, kino-dvoranom, brojnim prodavnicama, univerzitetskim kampusom Bryant & Stratton i garažama. Prvi stanari su se uselili 15. marta 1973. godine. Središnji Tržni centar postojao je od 1973. do 1989. godine. 

Godine 1989. započela je velika obnova koja je 1990. god. The Park pretvorila u Reserve Square (Rezervni trg). Iste godine, dio Zapadne kule je pretvoren u hotel Radisson, a zatim i hotel Embassy Suites nekoliko godina, sve dok nije zatvoren 2012. godine i ponovo pretvoren u apartmane. Neke televizijske stanice u Klivlendu - sve u vlasništvu Gray Television - imaju svoje studije za emitiranje na prvom spratu zgrade. 

## Vanjske veze
* 
## Izvori
Spomenik Kosmajskom partizanskom odredu

**Spomenik Kosmajskom partizanskom odredu** (poznat i kao **Spomenik palim borcima Kosmajskog odreda**) je spomenik koji se nalazi na Malom visu, jednom od tri vrha planine Kosmaj. Spomenik je izgrađen 1971. godine i posvećen je Kosmajskom partizanskom odredu, koji je u toku Narodnooslobodilačkog rata od 1941. do 1944. godine dejstvovao na ovom terenu. Nalazi se u selu Koraćica, u opštini Mladenovac i monumentalnih je dimenzija — osnova spomenika iznosi 18, a visina 30 metara. Autori spomenika su vajar Vojin Stojić i arhitekta Gradimir Medaković.

## Opis
Spomenik predstavlja skulpturalno-arhitektonsku kompoziciju koja se sastoji iz pet betonskih krakova, visine 30 metara, koji simbolizuju slobodarsku i ustaničku iskru. S obzirom da se nalazi na jednom od dominantnih vrhova Kosmaja — Malom visu (576 metara) i da je visok 30 metara spomenik je ubrzo po izgradnji postao svojevrsni znak raspoznavanja Kosmajskog kraja i ovog dela Šumadije. Između stubova, na tlu se nalazi kružni postament koji simbolizuje večni plamen. Na vrhu postamenta se prvobitno nalazio bronzani poklopac, ali je on ukraden, pa je 2014. godine prilikom obnove na njegovo mesto postavljen mermerni poklopac. Po obodu bronzanog poklopca postamenta ispisan je tekst — *Mladenovčani, Gročani, Smederevci, Podunavci, Jeseničani, Pomoravci, Beograđani, Posavci, Vračarci i Kosmajci, 2. juli 1941. godine, maj 1945. godine*.

Spomenik je izgrađen 1971. godine, a svečano je otvoren 3. jula iste godine na tridesetogodišnjicu formiranja Kosmajsko-posavskog partizanskog odreda. Takođe, na ovom mestu je 8. avgusta 1941. godine, prilikom nemačke ofanzive na Kosmaj vođena borba između grupe boraca Druge mladenovačke čete Kosmajskog odreda i Nemaca, prilikom koje su između ostalih poginuli — komandir čete Milan Milisavljević Žuća, kurir Valjevskog odred Milivoje Radosavljević i član Glavnog štaba NOP odreda Srbije Branko Krsmanović, narodni heroj.

U neposrednoj blizini spomenika nalazi se kameni beleg sa natpisom:

## Galerija

Datoteka:Kosmaj spomenik detalj.jpg
Datoteka:Kosmaj 2015 03.jpg
Datoteka:Kosmaj spomenik1.jpg
Datoteka:Kosmaj spomenik3.jpg
Datoteka:Kosmaj 2.jpg


## Reference

## Literatura
* 

## Spoljašnje veze

* Spomenik Kosmajskom partizanskom odredu (snimak iz vazduha)
* Spomenici mladenovac. rs
Big Kahuna Reef

***Big Kahuna Reef*** je video videoigra slagalice u kojoj se slažu pločice, a koju je razvio Reflexive Entertainment. Objavljena 2004. godine, bila je prva u seriji *Big Kahuna* naslova. Izgled igre podsjeća na okeanske scene, egzotične ribe i tiki glave.

## Igranje
Igra *Big Kahuna Reef* odvija se na podvodnom grebenu s pločom oblikovanom poput mreže, prekrivenom raznim objektima s okeanskom tematikom koji se moraju spojiti u vertikalne ili horizontalne linije od tri ili više. Da bi prošao nivo i napredovao, igrač mora prekinuti sve objekte praveći lance od objekata (kao što su morske zvijezde ili školjke) prije nego što vrijeme istekne. Između nivoa se zarađuju bodovi koji otključavaju nove ribe i druga podvodna stvorenja. Tokom pauza između nivoa, igrač može kreirati i posmatrati svoj lični greben i njegova stvorenja u režimu Fish Screen.

Funkcija opuštene igre omogućava izbor bilo kojeg nivoa, bez vremenskog ograničenja. Igra također uključuje uređivač, koji igračima daje priliku da sami kreiraju ploče, stvarajući do hiljade dodatnih besplatnih nivoa koje su kreirali korisnici iz cijelog svijeta.

## Prijem

## Reference

## Vanjske poveznice
*